Eroakirkosta.fi

Eroakirkosta.fi on verkkosivusto, joka tarjoaa sähköistä palvelua Suomen evankelis-luterilaisesta ja ortodoksisesta kirkosta eroamiseen. Palvelu välittää eroamispyynnöt Digi- ja väestötietovirastolle, joissa virallinen eroaminen tapahtuu. Vuodesta 2006 lähtien vastaavanlaisen lomakkeen on voinut täyttää myös valtionhallinnon virallisessa Suomi.fi-portaalissa.

Tampereen vapaa-ajattelijat avasivat palvelun vuonna 2003. Taustalla oli samana vuonna uudistunut uskonnonvapauslaki, joka sallii uskontokunnista eroamisen ilman henkilökohtaista virastokäyntiä.

Vuonna 2010 palvelu siirtyi Vakaumusten tasa-arvo VATA ry:n omistukseen. VATA purettiin vuonna 2024, minkä jälkeen palvelun on tarjonnut jälleen Tampereen vapaa-ajattelijat ry.

Varsinaisen käyttötarkoituksensa lisäksi Eroakirkosta.fi:ssä on myös muun muassa laskuri, jolla voi hakea oman kirkollisveroprosenttinsa ja laskea oman kirkollisveronsa määrän.

 Sivuston yleisyydestä 

Vuonna 2004, ensimmäisenä kokonaisena toimintavuonnaan, Eroakirkosta.fi:tä käytti noin 40 prosenttia kaikista kirkosta eronneista henkilöistä. Vuonna 2005 osuus oli noin 69 prosenttia. Vuonna 2008 osuus oli jo noin 91 prosenttia.

Sivusto saavutti sadantuhannen kirkosta eronneen rajan vuoden 2008 helmikuussa, kaksisataatuhatta eroa tuli täyteen vuoden 2010 elokuussa, kolmesataatuhatta eroa saavutettiin vuoden 2011 joulukuussa ja neljäsataatuhatta vuoden 2013 joulukuussa.

Lokakuussa 2017 palvelua oli käyttänyt kuusisataatuhatta suomalaista eli 11 prosenttia maan väestöstä.

Lokakuulle 2020 saakka Eroakirkosta.fi:tä käytti suurin osa kirkosta eronneista. Vuosina 2021–2023 Eroakirkosta.fi alkoi ohjata erojia enemmän Digi- ja väestötietoviraston viranomaispalveluun, jolloin sivuston osuus laski. Vuoden 2023 jälkeen sivuston käyttäjien osuus kaikista kirkosta eronneista on pysynyt selvästi matalammalla kuin huippuvuosina. Kirkosta eroaminen itsessään ei ole vähentynyt, vaan Eroakirkosta.fi ilmoittaa etusivullaan Digi- ja väestötietoviraston palvelun olevan ensisijainen tapa erota kirkosta ja ohjaa eroajia viranomaiselle.

Vuonna 2023, täyttäessään kaksikymmentä vuotta, Eroakirkosta.fi tiedotti, että palvelun kautta on eronnut kirkosta yli 850 000 ihmistä.

 TKL-jupakka 

Syksyllä 2004 vapaa-ajattelijat päättivät mainostaa sivustoa Tampereen kaupungin liikennelaitoksen (TKL, nyk. Tampereen Kaupunkiliikenne Liikelaitos) busseissa. TKL:n toimitusjohtaja kielsi mainoksen, ja vapaa-ajattelijat veivät asian eteenpäin ensin TKL:n johtokunnalle ja sitten kaupunginhallitukselle.http://www.verkkouutiset.fi/arkistojuttu.php?id=67189 http://www.uskonnonvapaus.fi/2005/tkl.html Näiden kielteisten päätösten jälkeen asia meni hallinto-oikeuteen, joka äänin 2–1 piti mainoskiellon voimassa. Korkein hallinto-oikeus antoi asiassa päätöksen joulukuussa 2006 ja pysytti hallinto-oikeuden päätöksen lopputuloksen. Korkein hallinto-oikeus totesi enemmittä perusteluitta, että yhdenvertaisuusperiaatetta ei ole rikottu.http://www.eroakirkosta.fi/media/none/tiedote9_06.txt?year=2006

 VRK-jupakka 

Syksyllä 2006 vapaa-ajattelijat suunnittelivat mainoskirjeitä juuri 18 vuotta täyttäville. Väestörekisterikeskus (VRK) kielsi osoitteiden myynnin tarkoitukseen. Aiemmin VRK oli kieltänyt osoitteiden myynnin rippileirien markkinointia varten, mutta toisaalta luovuttanut osoitteita aatteelliseen mainontaan ainakin puolueille. Vapaa-ajattelijat valittivat VRK:n päätöksestä hallinto-oikeuteen marraskuussa 2006, joka ratkaisi asianhttp://www.eroakirkosta.fi/media/none/tiedote7_08.txt?year=2008http://www.uskonnonvapaus.fi/2006/vrk.html maaliskuussa 2008.

Korkein hallinto-oikeus kumosi edelleen perusteluja, ja totesi VRK:lla olevan mahdollisuuden päättää luovuttaako osoitetietoja vai ei. VRK:n päätös siis pysyi voimassa, mutta hallinto-oikeudesta poiketen KHO ei todennut, että osoitteiden luovutus on kiellettyä. KHO teki päätöksen äänin 3–2, vähemmistöön jääneiden mielestä VRK olisi tullut velvoittaa myymään osoitetiedot.http://www.kho.fi/paatokset/45678.htm 

 Kirkosta eroaminen sähköpostilla 

Uusi uskonnonvapauslaki vaatii ilmoituksen uskontokunnasta eroamisesta olevan ”kirjallinen” mutta ei ”allekirjoitettu”. Uskontokunnista saa erota sähköpostilla, koska sähköposti täyttää kirjallisen muodon vaatimuksen.

Maistraatit kieltäytyivät aluksi hyväksymästä sähköpostieroja. Vapaa-ajattelijat kirjelmöivät asiasta sisäasiainministeriölle, joka suositteli maistraatteja hyväksymään sähköiset eroilmoitukset. Lähes kaikki maistraatit noudattivat ohjetta. Myöhemmin vapaa-ajattelijat kantelivat eduskunnan oikeusasiamiehelle kolmesta poikkeavasta maistraatista, jotka eivät noudattaneet suositusta; oikeusasiamies ratkaisi kantelun suosittelemalla yhtenäistä kantaa: ”Helsingin maistraatin tulkintaa – – voidaan pitää sääntelyn tarkoituksen valossa ahtaana. – – Helsingin maistraatti ei ole ylittänyt asiassa harkintavaltaansa. Pidän kuitenkin epätyydyttävänä sitä, että eri maistraateilla on erilainen käytäntö sähköposti-ilmoitusten hyväksymisessä.”http://www.eroakirkosta.fi/media/muut/EOA_paatos.txt Helsingin maistraatti muutti käytäntöään oikeusasiamiehen ratkaisun jälkeen, ja myöhemmin myös loput maistraatit. Sähköisiin eroilmoituksiin siirtymisen jälkeen eroakirkosta.fi-sivuston kautta eroaminen Helsingissä kaksinkertaistui.

Maistraateille jäi vielä eroa siinä, hyväksyvätkö ne eroilmoituksen suoraan lomakkeelta vai pitääkö eroajan käyttää omaa sähköpostiohjelmaa. Viimeksimainittu tapa on Tampereen vapaa-ajattelijoiden mukaan aiheuttanut monelle eroajalle vaikeuksia.http://www.eroakirkosta.fi/media/muut/puolivuotiskatsaus_2007.txt#sahkopostieroaminen Nykyään kaikki maistraatit hyväksyvät sähköiset eroilmoitukset suoraan eroakirkosta.fi-palvelusta. 1.1.2020 alkaen maistraattien tehtäviä koko Manner-Suomessa hoitaa Digi- ja väestötietovirasto. Muutos ei muuttanut palvelun toimintaa käyttäjän näkökulmasta.

 Vastareaktioita 

Kesäkuussa 2009 luterilainen kirkko avasi valtakunnallisen Liity kirkkoon -sivun. Vuoden 2009 aikana liity kirkkoon -sivua käytti vajaat 3 000 ihmistä.http://evl.fi/EVLUutiset.nsf/0/7B565BE258F7707DC225769D002E8714?opendocument&lang=FI  Vantaan seurakuntayhtymän mukaan vuonna 2005 tammi–lokakuussa heille oli tullut 50 jäsentä tällaisen liittymiskaavakkeen kautta ja vuoden 2006 aikana 70 jäsentä.http://www.vantaanseurakunnat.fi/ajankohtaista/page.2007-01-16.0747024990  Espoon seurakuntayhtymä saa vuosittain noin 500 jäsentä Internet-sivujensa kautta.http://www.esse.fi/content/view/1529/32/

Elokuussa vuonna 2013 muun muassa Madventures-sarjasta tunnetut tv-juontajat Riku Rantala ja Tuomas Milonoff perustivat monipuolisen uskontovalikoiman tarjoavan liityhetikirkkoon.com -sivuston, jossa saattoi vaivattomasti liittyä lähes 40 eri uskontokuntaan, mukaan lukien rastafarilaisuus, Jehovan todistajat, taolaisuus, islam, druidismi, buddhalaisuus ja amissit. Kirkko ja kaupunki -lehden mukaan sivusto keräsi heti perustamisensa jälkeen vain kahdessa päivässä yhteensä yli 23 000 eri uskonto- ja kirkkokuntiin liittynyttä, joiden keskuudessa suosituimpia uskontokuntia olivat anglikaaninen kirkko, rastafariliike ja Jehovan todistajat. Myöhemmässä vaiheessa liittymistä evankelis-luterilaiseen kirkkoon tarjottiin tälläkin sivustolla ensisijaisena. Sivuston tavoitteeksi sen perustajat kertoivat muun muassa evankelis-luterilainen kirkon valtaamisen avarakatseisille ihmisille.

 Tietoturva 

Eroakirkosta.fi ei tallenna eroajien nimiä eikä henkilötunnuksia.http://www.eroakirkosta.fi/eroakirkosta/faq#henkilotiedot Sen sijaan muuta dataa voidaan myöhemmin käyttää tilastotieteellisiin tiedotteisiin, joissa kerrotaan esimerkiksi eroamisen lisääntymisestä tietyssä kunnassa.

Sekä yhteys käyttäjältä palveluun että palvelusta maistraattiin ovat salattuja. Palvelun tietoturvaa pidettiin ennen vuotta 2008 puutteellisena, koska tiedot syötettiin palveluun suojaamattomalla sivulla. Palvelussa otettiin käyttöön HTTPS-salaus 7. joulukuuta 2008.http://www.eroakirkosta.fi/media/none/tiedote19_08.html?year=2008

 Katso myös 
 Kirkosta eroaminen Suomessa
 Kirkkoon liittyminen Suomessa

 Lähteet 

 Aiheesta muualla 
 Eroakirkosta.fi.
 Kirkollisverolaskuri
 Graafiset tilastot: kuvaajat, aikasarja ja 3rdw.net
 Tilasto sivuston kautta eronneista päivän tarkkuudella.
 Kumulatiivinen päiväkohtainen erotilasto tunnin tarkkuudella: tämä vuosi, vuosi 2007, vuosi 2008, vuosi 2009, vuosi 2010, vuosi 2011.
 Vuoden 2007 tilastoja:   .
 Slashdot-uutinen Internet Deconstructing State Church in Finland (29.6.2006) ja Internet Dismantling the State Church in Finland (16.10.2010) käsittelevät internetin vaikutusta suomalaiseen kirkostaeroamisilmiöön. 
 Lähtökäsky Helsingin Sanomien artikkeli 1.2.2008 käsitteli eroakirkosta.fi:n taustalla olevaa ryhmää.


Luokka:Suomalaiset yhteiskunnalliset verkkosivustot
Luokka:Uskonto Suomessa
Luokka:Apostasia